Salantų kaštonas

Salantų kaštonas – storiausias kaštonas Lietuvoje, valstybės saugomas botaninis gamtos paveldo objektas, esantis Kretingos rajone, Salantuose. Paskelbtas saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.

Kaštonas auga Salantų miesto parko pietvakariniame pakraštyje, netoli Salanto upės. Parkas kartu su Salantų bažnyčia, mitologiniu akmeniu „Laumės pėda“, čia eksponuojama dendrologine kolekcija, sudaro vientisą Salantų miesto parko lankytinų objektų kompleksą. Tikėtina, kad kaštonas kaip ir kiti dvaro parko augalai buvo pasodinti Salantų dvarininko, Varšuvos universiteto adjunkto Konstantino Gorskio.

Duomenys 

 Medžio rūšis – paprastasis kaštonas (Aesculus hippocastanum L.)
 Kamieno apimtis – 4,90 m
 Aukštis – 25,50 m
 Amžius – nenurodoma

Nuorodos 

 Saugomų teritorijų valstybės kadastras  
 Salantų regioninis parkas: Salantų kaštonas
 Salantų kaštono informacinis stendas
 Kur auga storiausias Lietuvos kaštonas?

Kretingos rajono paveldas
Lietuvos gamtos paveldo objektai